Гәдоуҭатәи абжьаратә школ №2 COVID-19 азы иадыркит
09:21 23.09.2021 (ирҿыцуп: 09:44 23.09.2021)
© Sputnik / Евгений ЕпанчинцевВ школах Забайкалья прекращены занятия после выявления в регионе коронавируса
© Sputnik / Евгений Епанчинцев/
Акоронавирустә инфекциа рыдбалоуп гәдоуҭатәи аҩбатәи абжьаратә школ арҵаҩцәа быжьҩыки аҵаҩцәа 19-ҩыки.
АҞӘА, цәыббра 23– Sputnik, Бадри Есиава. Гәдоуҭатәи абжьаратә школ №2 COVID-19 азы иадыркит ашәахьанӡа ҳәа еиҭалҳәеит ашкол адиректор Лиудмила Ристова.
"Араионтә оперативтә штаб аӡбрала аҩаша инаркны ашкол акарантин ишьҭуп. Иааиуа ашәахьа инаркны иаадыртуеит. Акоронавирустә инфекциа рыдбалоуп ашкол арҵаҩцәа быжьҩыки аҵаҩцәа 19-ҩыки", - лҳәеит лара.
Ристова илҳәеит арҵаҩцәа руаӡәк ахәшәтәырҭа дҭоуп ҳәа.
Цәыббра 19 азы ашкол ахыбраҿы имҩаԥысуан Урыстәыла Аҳәынҭқарратә Думахь алхрақәа. Алхрақәа рышьҭахь ахыбра арзҩыдара иахыжьын, лҳәеит адиректор.
Иара убас шәаԥхьар ҟалоит:
- Аҵара аминистрра Аԥсны ашколқәа рҿы аепидемиологиатә ҭагылазаашьа иалацәажәеит